Държавен вестник, бр. 12, 2005 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  12
МИНИСТЕРСТВО НА ФИНАНСИТЕ
ЗАПОВЕД № ЗМФ-60
от 20 януари 2005 г.
На основание чл. 5а, ал. 1 и чл. 32, ал. 5 от Закона
за счетоводството утвърждавам:
1. Сметкоплан на бюджетните предприятия (СБП)
съгласно приложението.
2. Сметкопланът на бюджетните предприятия е
задължителен за прилагане от всички бюджетни пред-
приятия по смисъла на § 1, т. 1 от допълнителната
разпоредба на Закона за счетоводството, като за цен-
тралния бюджет се прилага т. 11.
3. Структурата на СБП е изградена на четири нива—
раздели (едноцифрен код), групи (двуцифрен код), под-
групи (трицифрен код) и синтетични счетоводни смет-
ки (четирицифрен код).
4. Бюджетните предприятия могат да прилагат само
посочените в СБП синтетични сметки и не могат да
ползват свободните номера в СБП за създаване на нови
синтетични сметки, освен в случаите на т. 5.
5. Откриването и ползването текущо през годината
на нови синтетични сметки, подгрупи, групи и раздели,
извън посочените в приложението, както и закриване-
то на сметки се извършва само от Министерството на
финансите. Тези промени, както и редът и начинът на
прилагане на сметките от СБП се регламентират с
отделни указания на Министерството на финансите до
бюджетните предприятия, които се подготвят и акту-
ализират от дирекция “Държавно съкровище”.
6. Сметкопланът на бюджетните предприятия се
поддържа и актуализира от Министерството на финан-
сите—дирекция “Държавно съкровище”, и се публику-
ва в интернет страницата на министерството. Актуа-
лизираният списък на сметките от СБП се предоставя
за обнародване ежегодно в “Държавен вестник” до края
на февруари съответната година.
7. Бюджетните предприятия могат към всяка син-
тетична сметка (сметката с четирицифрения код) да
откриват подсметки, с оглед техните специфични пот-
ребности и изисквания, освен когато за дадени сметки
са определени от Министерството на финансите—ди-
рекция “Държавно съкровище”, задължителни за при-
лагане подсметки.
8. За целите на техническите и контролните изис-
квания, функции и процедури във внедрявани в Ми-
нистерството на финансите и неговите подведомстве-
ни разпоредители информационни системи, както и
за целите на консолидирането на отчетните данни по
реда на чл. 33, ал. 3 от Закона за счетоводството Ми-
нистерството на финансите може да открива допъл-
нителни кодове на сметки извън посочените в смет-
коплана номера.
9. За целите на обособеното отчитане на активите,
пасивите и операции по събиране и администриране
от Главната данъчна дирекция, Националната аген-
ция за приходите, Агенция “Митници” и Агенцията за
държавни вземания на приходите от данъци, осигури-
телни вноски, мита и митнически такси и други пуб-
лични вземания за сметка на централния бюджет,
Националния осигурителен институт, Националната
здравноосигурителна каса, общините и други бю-
джетни предприятия в съответните информационни
системи и счетоводен софтуер на органите—админис-
тратори на тези приходи, може да се заложи и актуа-
лизира индивидуален сметкоплан със структура и ко-
дировки, различни от тези в СБП, след обсъждане и
съгласуване с Министерството на финансите—дирек-
ция “Държавно съкровище”.
10. Във връзка с § 43 от преходните и заключител-
ните разпоредби на Закона за държавния бюджет на
Република България за 2005 г. разпоредбите на т. 1—7
се прилагат и от държавното предприятие по чл. 60 от
Закона за опазване на околната среда.
11. Във връзка с чл. 5 и § 1, т. 2 и 4 от допълнител-
ните разпоредби на Закона за устройството на държав-
ния бюджет операциите на централния бюджет про-
дължават да се отчитат само на касова основа.
12. За осигуряването на условия за преминаване
към отчитане и консолидиране на модифицирана на-
числена основа на данните за приходите от данъци,
мита, такси и осигурителни вноски и произтичащите
от тях разчети и корективи, както и за целите на из-
готвяне на статистиката за публичните финанси ди-
рекция “Държавно съкровище” обсъжда и съгласува
с дирекция “Данъчна политика”, Главна данъчна ди-
рекция, Националната агенция за приходите, Аген-
ция “Митници”, Националния статистически инсти-
тут и Националния осигурителен институт реда и на-
чина за периодично обобщаване на такава информа-
ция на база на декларирани данни, ревизионни актове
и друга отчетна и статистическа документация съг-
ласно § 42, ал. 1 от преходните и заключителните раз-
поредби на Закона за държавния бюджет на Републи-
ка България за 2005 г.
13. За създаването на необходимите предпоставки
за отчитане на начислена основа на активите, пасиви-
те и операциите на централния бюджет, без тези по
т. 12, и включването на тези данни в обхвата на консо-
лидация по реда на чл. 33, ал. 3 от Закона за счетовод-
ството дирекция “Държавно съкровище” обсъжда и
съгласува с Националния статистически институт и със
съответните министерства, ведомства и дирекции в
Министерството на финансите реда и начина за съби-
рането, обобщаването и предоставянето на информа-
ция и остойностяването на активите, пасивите и опера-
циите на централния бюджет съгласно § 42, ал. 2 и 3 от
преходните и заключителните разпоредби на Закона
за държавния бюджет на Република България за 2005 г.
14. Данните за централния бюджет се консоли-
дират на базата на изготвяните периодични и го-
дишни отчети за касовото изпълнение на централ-
ния бюджет.
15. Бюджетните предприятия (включително и дър-
жавното предприятие по чл. 60 от Закона за опазване
на околната среда) изготвят годишен финансов отчет,
включващ следните елементи:
15.1. баланс на бюджетните предприятия, като се
прилага утвърдената със заповед № 81 от 29 януари
2002 г. на министъра на финансите (ДВ, бр. 13 от 2002 г.)
форма на баланс;
15.2. годишните отчети за касовото изпълнение на
бюджета и извънбюджетните сметки и фондове—из-
готвят се и се представят съгласно съответните указа-
ния на Министерството на финансите—дирекция “Дър-
жавно съкровище”;
15.3. приложение, съдържащо обяснителна запис-
ка за изпълнението на бюджета и извънбюджетните
сметки и фондове, прилаганата счетоводна политика и
информация за състоянието и изменението на активи,
пасиви, приходи и разходи (изготвят се в свободен текст
и формат) съгласно писмо на Министерството на фи-
нансите ДДС № 20/2004 г., другите методически указа-
ния и стандарти, издавани по реда на чл. 5а, ал. 2 от
Закона за счетоводството.
16. С тази заповед отменям заповед № 504 от 29 юли
2002 г. (ДВ, бр. 81 от 2002 г.).
За министър: Л. Дацов